Diari Oficial de la Generalitat Valenciana


Sumari del DOGV 8062, del 14-06-2017 (2017/4386)

Informació pública de la relació de béns i drets afectats pel projecte d'expropiació per taxació conjunta per a l'obra pública de construcció d'enllaç de la CN-332 i connexió amb l'avinguda de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4386


Data del document
:   16-05-2017

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informació pública de la relació de béns i drets afectats pel projecte d'expropiació per taxació conjunta per a l'obra pública de construcció d'enllaç de la CN-332 i connexió amb l'avinguda de la Comunitat Valenciana.  
  
 [2017/4386]  
En relació amb l'expedient de referència, per mitjà del present edicte es fa públic que la regidora delegada d'Urbanisme, (per Resolució d'Alcaldia núm. 3812 de 23.06.2015 de delegació d'atribucions), ha dictat Decret núm. 382/2017, de data 02.02.2017, que, en la seua part dispositiva, literalment expressa:  
Primer. Aprovar inicialment el projecte d'expropiació forçosa, determinant el procediment de taxació conjunta, i aprovar inicialment la relació de propietaris i de béns i drets afectats per a l'adquisició dels terrenys previstos en el planejament per a executar l'obra pública d'infraestructura per a la construcció de vial d'enllaç de la carretera nacional 332 amb l'avinguda de la Vila Joiosa.  
Segon. Sotmetre el projecte d'expropiació a informació pública, pel termini d'un mes, perquè els que puguen resultar interessats formulen les al·legacions, observacions i reclamacions que estimen convenients, especialment pel que fa a la titularitat dels béns i drets afectats pel procediment expropiatori  
Tercer. La informació pública s'anunciarà mitjançant un edicte publicat en el Diari Oficial de la Generalitat Valenciana i en un periòdic dels de major circulació de la província. Durant el termini d'un mes d'informació pública, computat a partir de la inserció del corresponent anunci en el DOGV, el projecte d'expropiació estarà per a la seua consulta a disposició dels interessats en les dependències del Departament d'Urbanisme de l'Ajuntament de Benidorm, en la plaça de SSMM els Reis d'Espanya, núm. 1, planta 4a, en horari de 09.00 a 14.00 hores, així com en la web municipal www.benidorm.org  
Quart. Notificar individualment als que apareguen com a titulars de béns i drets en l'expedient d'expropiació, per mitjà de trasllat literal del corresponent full d'apreuament, perquè puguen formular al·legacions en el termini d'un mes, a partir de la data de notificació, així com manifestar si desitgen el pagament del preu just en espècie, amb l'advertència que els errors no denunciats i justificats en aquesta fase, una vegada aprovat l'expedient expropiatori, no donaran lloc a la nul·litat d'aquest ni a la reposició d'actuacions, i conservaran, no obstant això, els interessats el seu dret a ser indemnitzats, quan siga procedent.  
  
Cinqué. Sol·licitar al Registre de la Propietat número 2 de Benidorm certificació per la qual s'acredite el domini i càrregues de les finques inscrites i que es troben afectades pel projecte d'expropiació, fent-se constar per mitjà de nota marginal i que s'ha optat per l'aplicació del procediment de taxació conjunta.  
Sisé. Tenint en compte l'existència d'una finca amb titularitat desconeguda, procedir a la publicació d'anunci en el Boletín Oficial del Estado per a la corresponent notificació als interessats de conformitat amb els articles 44 i 46 de la Llei 39/2015, d'1 d'octubre, de procediment administratiu comú de les administracions públiques. Notificar així mateix al Ministeri Fiscal la resolució amb el titular desconegut i el corresponent full d'apreuament de la finca en qüestió.  
  
Seté. Sol·licitar a la Intervenció Municipal informe de fiscalització d'existència de crèdit per a dur a terme l'expropiació, al donar lloc al reconeixement de drets i obligacions de contingut econòmic o que puguen tindre repercussió financera o patrimonial.  
Huité. D'acord amb l'esmentat projecte d'expropiació s'indiquen a continuació els béns i drets que es consideren inicialment de necessària expropiació:  
  
Benidorm, 16 de maig de 2017.- La regidora delegada d'Urbanisme: Lourdes Caselles Doménech.